SHARGE ชิงธงเบอร์ 1 ตลาด EV Charger ผนึก “เรเว่ ออโตโมทีฟ” ตั้งจุดชาร์จถึงบ้านทุกคัน
SHARGE ขึ้นแท่น Exclusive Partner รายเดียวในไทยของ “เรเว่ ออโตโมทีฟ” ผู้จัดจำหน่ายแบรนด์รถ EV ยักษ์ใหญ่ของโลก “BYD” เดินหน้าติดตั้ง EV Charger ให้ลูกค้ารถ BYD ถึงบ้านทุกคัน กระจายจุดชาร์จทุกโชว์รูม BYD ทั่วประเทศ รองรับไลฟ์สไตล์ผู้บริโภคตลอด 24 ชั่วโมง
SHARGE ขึ้นแท่น Exclusive Partner รายเดียวในไทยของ “เรเว่ ออโตโมทีฟ” ผู้จัดจำหน่ายแบรนด์รถ EV ยักษ์ใหญ่ของโลก “BYD” เดินหน้าติดตั้ง EV Charger ให้ลูกค้ารถ BYD ถึงบ้านทุกคัน กระจายจุดชาร์จทุกโชว์รูม BYD ทั่วประเทศ รองรับไลฟ์สไตล์ผู้บริโภคตลอด 24 ชั่วโมง
21 ธ.ค. 2565

นายพีระภัทร ศิริจันทโรภาส กรรมการผู้จัดการ บริษัท ชาร์จ แมเนจเม้นท์ จำกัด หรือ SHARGE ผู้นำด้านการสร้าง EV Charging Ecosystem เพื่อตอบโจทย์ไลฟ์สไตล์การใช้ชีวิตอย่างยั่งยืนเปิดเผยว่า บริษัทได้รับความไว้วางใจจากบริษัท เรเว่ ออโตโมทีฟ จำกัด หรือ RêverAutomotive ตัวแทนจำหน่ายรถยนต์นั่งและผู้ให้บริการหลังการขายในประเทศไทยอย่างเป็นทางการ (Thailand Authorized Distributor) ของ บีวายดี (BYD) ค่ายผู้ผลิตรถยนต์ไฟฟ้า (EV) ยักษ์ใหญ่จากจีน หนึ่งในแบรนด์รถ EV ชั้นนำของโลก โดยเรเว่ ออโตโมทีฟให้ SHARGE เป็นพันธมิตรการบริการที่เกี่ยวข้องกับ EV Charger ใน 3 ด้าน ได้แก่ 1.Showroom Installation ติดตั้ง EV Charger ให้กับโชว์รูมในระยะเปิดตัวของ BYD ทั้ง 32 แห่งทั่วประเทศ ตลอดจนโชว์รูมใหม่ๆ ที่จะเกิดขึ้นในอนาคต เพื่อคอยอำนวยความสะดวกและให้บริการแก่ลูกค้าของ BYD
2.Home Installation เป็นพันธมิตรแต่เพียงผู้เดียวในประเทศไทย (Exclusive Partner) ในการติดตั้ง EV Charger ให้แก่ลูกค้าที่ซื้อรถยนต์ของ BYD ทุกคัน พร้อมทั้งให้คำปรึกษาเพื่อให้การติดตั้งเป็นไปตามมาตรฐานของการไฟฟ้านครหลวงและการไฟฟ้าส่วนภูมิภาค ตอบโจทย์การชาร์จรถยนต์ที่บ้านระหว่างช่วงเวลาการพักผ่อน ซึ่งเป็นช่วงเวลาการชาร์จที่สำคัญที่สุด
และ 3.Connecting with Application เป็นพันธมิตรรายแรกที่จะเชื่อมโยงระบบแอปพลิเคชันของ SHARGE เข้ากับแอปพลิเคชัน Rêver Automotive อำนวยความสะดวกให้ผู้บริโภคสามารถค้นหา จองใช้บริการชาร์จรถ EV พร้อมชำระค่าบริการได้อย่างง่ายดาย ตามสถานีในปัจจุบันของSHARGE ทั้งตามโชว์รูม ออฟฟิศ ห้างสรรพสินค้า โรงแรม สถานีบริการพลังงาน ฯลฯ รวมกว่า 200 แห่งทั่วประเทศตลอด 24 ชั่วโมง โดยคาดว่าบริษัทจะมีจำนวนหัวชาร์จเพิ่มขึ้นอย่างน้อย 1,000 หัวชาร์จ และมีจำนวนผู้ใช้งานแอปพลิเคชันของ SHARGE เพิ่มขึ้นอย่างก้าวกระโดดจาก 8,000 คน เป็น 20,000 คน จากแผนการส่งมอบรถยนต์ BYD ให้ครบทั้งสิ้น 10,000 คัน ภายในไตรมาส 1/66
“ยิ่งตลาดรถยนต์ EV ขยายตัวเท่าไหร่ กลุ่มธุรกิจที่เกี่ยวข้องกับ EV Ecosystem ยิ่งต้องเติบโตตาม โดยเฉพาะตลาด EV Charger เพื่อให้ผู้บริโภคมั่นใจได้ว่ารถ EV ที่ใช้อยู่จะมีจุดชาร์จให้บริการที่สะดวกและเพียงพอในทุกเส้นทาง เราจึงมุ่งตอบสนอง Lifestyle Charging Ecosystem ของผู้บริโภคทั้งกลางวัน กลางคืน และระหว่างเดินทางตลอด 24 ชั่วโมง ผ่านการสร้างเครือข่ายกับพันธมิตรหลากอุตสาหกรรมให้ครอบคลุม Customer Journey
 รวมถึงพันธมิตรค่ายรถยนต์ยักษ์ใหญ่ ซึ่งเป็นผู้ที่เข้าถึงกลุ่มผู้ใช้รถยนต์ EV โดยตรง และพัฒนาแอปพลิเคชัน SHARGE ให้ผู้ใช้รถ EV เข้าถึงบริการจุดชาร์จตามสถานที่ต่างๆ ได้ง่ายขึ้น รองรับจำนวนผู้ใช้รถ EV ที่จะเติบโตขึ้นอย่างก้าวกระโดด ซึ่งจะสร้างโอกาสให้ SHARGE สามารถก้าวขึ้นสู่ผู้นำอันดับ 1 ในตลาด EV Charger ได้อย่างแข็งแกร่ง โดยคาดว่าในปี 2566 บริษัทจะสามารถสร้างรายได้ให้เติบโตอีกอย่างน้อย 200%” นายพีระภัทร กล่าว
ทั้งนี้ ในช่วง 1 ปีที่ผ่านมา ตลาดรถยนต์ EV ประเทศไทย ทั้งกลุ่มที่ขับเคลื่อนด้วยแบตเตอรี่ไฟฟ้า 100% (Battery Electric Vehicle หรือ BEV) และกลุ่มที่สามารถขับเคลื่อนได้จากทั้งน้ำมันและแบตเตอรี่ไฟฟ้า (Plug-in Hybrid Electric Vehicle หรือ PHEV) ได้รับความสนใจอย่างมากจากทั้งผู้บริโภคและค่ายผู้ผลิตรถยนต์ทุกสัญชาติ
โดยในรอบ 1 ปีที่ผ่านมา มีการเปิดตัวรถ EV รุ่นใหม่จากทั้งค่ายฝั่งยุโรป สหรัฐอเมริกา ญี่ปุ่น และจีนที่ดำเนินธุรกิจในประเทศไทยอยู่แล้ว ไม่น้อยกว่า 20 รุ่น รวมถึงมีค่ายรถยนต์ที่ไม่เคยทำตลาดรถยนต์นั่ง EV ในประเทศไทยหลากหลายสัญชาติ เข้ามาบุกตลาดประเทศไทยอย่างต่อเนื่อง ซึ่งบริษัทประเมินว่า ยอดขายรถยนต์ EV ในไทยปีนี้ จะรวมกันอยู่ที่ 63,000 คัน หรือเติบโตขึ้นจากปีที่ผ่านมาถึงราว 50% ซึ่งนับเป็นโอกาสสำคัญของบริษัทในการก้าวสู่เบอร์ 1 ในตลาด EV Charger
สำหรับ BYD Group เป็นหนึ่งในบริษัทเอกชนยักษ์ใหญ่ของจีน และเป็นผู้ผลิตรถยนต์รายใหญ่ที่ดำเนินการอยู่ในมากกว่า 50 ประเทศทั่วโลก มุ่งพัฒนารถ EV ทั้งกลุ่มรถยนต์ส่วนบุคคลและรถยนต์เชิงพาณิชย์ ตอบโจทย์ความเปลี่ยนแปลงของโลกสู่การใช้พลังงานสะอาด โดยในช่วงเดือน ม.ค.-พ.ย. 2565 ทาง BYD Group มียอดขายกลุ่มรถยนต์ EV แบบปลั๊กอิน (Plugin EV)รวมกันทั่วโลกมากกว่า 1.62 ล้านคัน โดยเป็นรถ BEV สูงถึง 799,202 คัน ทำให้ BYD Group ขึ้นแท่นเป็นบริษัทที่มียอดขายรถ EV สูงเป็นอันดับต้นๆ ของโลก
ด้านนายประธานวงศ์ พรประภา ประธานเจ้าหน้าที่บริหาร บริษัท เรเว่ ออโตโมทีฟ จำกัด ตัวแทนจำหน่ายและบริการหลังการขายแบรนด์ BYD แต่เพียงผู้เดียวในประเทศไทย กล่าวว่า สถานการณ์ความต้องการรถยนต์ EV ในประเทศไทยมีอัตราการเติบโตอย่างต่อเนื่องสอดรับกับสถานการณ์โลก ขณะที่ภาครัฐเองก็เดินหน้านโยบายสนับสนุนและส่งเสริมการใช้รถ EV อย่างชัดเจน ภายใต้นโยบาย [email protected] บริษัทมองเห็นโอกาสในการเติบโตของตลาดรถ EV ในไทย จึงได้เข้ามาทำตลาดในประเทศ พร้อมหาพันธมิตรหลากหลายด้านที่มีวิสัยทัศน์สอดคล้องกัน มาร่วมกันยกระดับระบบนิเวศที่เกี่ยวข้องกับรถยนต์ไฟฟ้า (EV Ecosystem) ของไทย ช่วยให้ประเทศไทยสามารถเปลี่ยนผ่านสู่การใช้พลังงานสะอาดและการใช้งานรถยนต์คุณภาพได้อย่างมั่นใจ
“ตลาดรถ EV จะเติบโตได้ โครงสร้างพื้นฐานที่เกี่ยวข้องจำเป็นต้องเติบโตควบคู่กันไปด้วย เพื่อสร้างความมั่นใจให้แก่ผู้ซื้อ ที่ผ่านมา เราจึงมุ่งมั่นหาพันธมิตรที่มีความเข้าใจด้าน EV Charger มีความเข้าใจพฤติกรรมการชาร์จรถ EV ของผู้บริโภค มีบริการแอปพลิเคชันเป็นของตัวเอง และสามารถเชื่อมระบบเข้ากับแอปพลิเคชันของ Rêver Automotive ได้ เข้ามาช่วยกันยกระดับโครงสร้างพื้นฐาน และรองรับการบริการลูกค้าของแบรนด์ BYD ให้เดินทางได้อย่างไร้รอบต่อ
โดย SHARGE ถือเป็นผู้ที่มีโนว์ฮาวด้าน EV Charger อย่างโดดเด่นระดับท็อปของไทย และมีเครือข่ายการให้บริการในสถานีปลายทางที่มีศักยภาพ สะท้อนความเป็น EV Charging Provider ที่เข้าใจไลฟ์สไตล์การชาร์จรถ EV ของคนไทย มีจุดชาร์จครอบคลุมสถานที่สำคัญต่างๆ เช่น ห้างสรรพสินค้าขนาดใหญ่ เราจึงตัดสินใจจับมือกับ SHARGE เพื่อร่วมกันตอบโจทย์ผู้บริโภค พลิกโฉมอนาคตของไทยสู่การใช้รถ EV อย่างเต็มรูปแบบ” นายประธานวงศ์ กล่าว
ทั้งนี้ เรเว่ ออโตโมทีฟได้ร่วมจัดแสดงรถยนต์ EV ส่วนบุคคลของ BYD ในงาน “Motor Expo 2022” เป็นครั้งแรก ในวันที่ 1-12 ธ.ค. ที่ผ่านมา สามารถทำยอดขายภายในงานได้ทั้งสิ้น 2,714 คัน สูงสุดเป็นอันดับ 3 รวมถึงสร้างปรากฏการณ์สร้างสถิติยอดจองรถ BYD รุ่น ATTO 3 ได้เต็มโควตา 10,000 คัน ภายในเวลาเพียง 1 เดือน ซึ่งจะทยอยส่งมอบให้เสร็จสิ้นภายใน ก.พ. 2566 โดยบริษัทอำนวยความสะดวกให้ผู้ซื้อรถยนต์ BYD สามารถติดตั้ง EV Charger ภายในที่อยู่อาศัย
บริษัท ชาร์จ แมเนจเม้นท์ จำกัด หรือ SHARGE เป็นผู้ให้บริการ EV Charging Solution แบบครบวงจรทั้งด้านซอฟต์แวร์และฮาร์ดแวร์ เพื่อรองรับ Lifestyle Charging Ecosystem ทั้ง Night, Day, On-the-go เติบโตมาจากการเป็นสตาร์ทอัพ มีบริษัทขนาดใหญ่จากหลากหลายเซ็กเตอร์เข้าร่วมลงทุนเป็นผู้ถือหุ้น อาทิ บริษัท แสนสิริ จำกัด (มหาชน) หรือ SIRI บริษัท บางจาก คอร์ปอเรชั่น จำกัด (มหาชน) หรือ BCP บริษัท เอ็กซ์สปริง แคปปิตอล จำกัด (มหาชน) หรือ XPG และบริษัท สายไฟฟ้าบางกอกเคเบิ้ล จำกัด  ปัจจุบัน SHARGE ให้บริการธุรกิจแก่ลูกค้าใน 3 กลุ่มธุรกิจหลัก ได้แก่ 1.Charger Sales &amp; Installation ขายและติดตั้งเครื่องชาร์จให้แก่เจ้าของบ้านจัดสรร บ้านส่วนตัว 2.Charging as a Service ขายพลังงานไฟฟ้าสำหรับชาร์จรถยนต์ EV ตามจุดให้บริการสาธารณะต่างๆ หรือตามอาคารที่มีผู้อยู่อาศัยจำนวนมาก เช่น คอนโดมิเนียม อาคารสำนักงาน ห้างสรรพสินค้า โรงแรม โรงพยาบาล กว่า 200 แห่ง ฯลฯ 3.Custom Corporate &amp; Fleet Solution ขายพลังงานไฟฟ้าให้แก่องค์กรเอกชนและผู้ให้บริการยานพาหนะจำนวนมาก